Bart teel

"Bart teel" (originaalpealkiri Bart on the Road) on Simpsonite 7. hooaja 20. jagu, mis anti välja 31. märtsil 1996.

Süžee
Springfieldi algkooli direktor Seymour Skinner sai kevadvaheajaks kätte oma lennukipileti Hongkongi, kuid seal oli vigu. Skinner tahtis lennukis keskmist istet, mitte vahekäigupoolset, mitte koššerit ja laupäevaks, mitte reedeks. Aga muudatuste tegemine maksis 7,830 dollarit ja Skinner ei saanud seda endale lubada. Skinneril tuli idee korraldada "Go to Work With Your Parents Day" ("Mine Tööta oma Vanematega Päev"). Lisa läks koos Homeriga Springfieldi tuumaelektrijaama. Bart aga oli tahtnud näha naisi töötamas. Bart jäi Marge'iga koju, kuid selgus, et koduperenaine ei ole lubatud ametina ja et sellepärast Marge ei saagi palka selle eest. Lisa pakkus välja variandi – Bart läheb Patty ja Selma juurde Autoregistrikeskusse ja Marge nõustus. Milhouse läks oma isa töö juurde vahvlitehasesse, Martin sai oma isalt 10 dollarit, et see investeerida futuuridesse. Martin sai miljon dollarit, kuid kaotas kõik peale 600 dollari. Homeril ja Lisal oli lõbus, aga Bartil oli igav. Kui Selma ütles Bartile, et ta jättis juhiloategemise masina sisse ja palus Bartil selle välja lülitada, siis tegi Bart sellega endale juhiloa. Siis rentisid Bart, Milhouse, Nelson ja Martin auto ja otsustasid sellega minna reisile.

Bart oli teinud kõigile usutava alibi – võltsitud kirjad ümbrikus sellest, et nad on valitud esindama Springfieldi algkooli Kanadas Sheratoni hotellis toimuval riiklikul grammatikarodeol. Samas Nelson ütles oma emale lihtsalt, et ta läheb ära nädalaks ajaks. Lisa hakkas küll kahtlustama, kuid Marge ütles, et Lisa sai juba oma kuulsuse ja et nüüd on Barti kord. Siis läksid Bart, Milhouse, Nelson ja Martin reisile. Nad tegid pärast maisipõllust läbisõitmist tee ääres peatuse, et otsustada kuhu minna. Lõpuks otsustasid nad minna Knoxville'i maailmalaadale Tennessee'sse. Lisa otsustas jääda ööseks Homeri juurde tuumaelektrijaama.

Samal ajal jõudsid poisid Knoxville'i, kuid selgus, et maailmalaat oli lõppenud 14 aasta eest. Neil polnud ka raha, sest Martin oli nende viimase 10 dollari eest ostnud Al Gore'i nuku. Siis viskas Nelson päikesekiviga Sunsphere'i ehitist ja see kukkus nende auto peale. Martin arvas, et neil on aeg helistada oma vanematele. Siis otsustas Nelson anda panti Milhouse'i prillid, kuid Milhouse lõhkus ära ühe pudelivirna ja nad ei saanud raha. Siis viskasid poisid oma asjad ühte Springfieldi minevale kaubarongi tühja vagunisse, kuid rong sõitis eest ära, enne kui nad ise peale said. Bart helistas koju Lisale, rääkis talle kogu tõe ja küsis abi. Lisa soovitas Bartil hakata kulleriks, mida Bart tegigi. Bart toimetas kõigepealt inimsilmad Hongkongi, kus Skinner teda nägi. Kui Lisa öösel magas, helistas Bart talle ja ütles, et ta vajab midagi suurt, mida on vaja Springfieldis ja et sinna Milhouse, Nelson ja Martin sisse mahuksid. Järgmisel päeval tuumaelektrijaamas rääkis Lisa Homerile kogu tõe. Siis pakkus Homer välja variandi – ta saadab Bartile raha, et ta koju lennata saaks ja siis tapab ta. Siis otsustasid Homer ja Lisa tellida Knoxville'i lähedalt Oak Ridge'i tuumaasutusest midagi tellida, mille Bart võiks toimetada Springfieldi. Homer helistas Oak Ridge'i ja tellis T-437 turvakonsooli. Kuid sealne töötaja ütles, et Springfieldi oma on töökorras. Siis kallas Homer konsooli peale kokakoolat. Siis otsustati saata Springfieldi uus turvakonsool, Langdon Algeri hoole alla. Siis saadetigi lennukiga Springfieldi uus konsool. Õhtul jõudsid nad koju. Siis ütles Bart, et "järgmisel aastal ta ei lähe tagasi grammatikarodeole, kuna see muutub liiga kommertslikuks ja korraldajad unustavad, et see on grammatikast". Marge ei teadnud midagi Barti reisist. Õhtul sai Marge 3 telefonikõnet. Üks oli Skinnerilt, kes küsis, et kas Bart oli Hongkongis, teine Tennessee osariigi politseilt, kust küsiti, et kas Barti auto läks katki Knoxville's ja kolmas küsimus oli, et kas Bart saab homme toimetada inimneeru Amsterdami.

Simpsonite jaod